Tartumaa    Vargused  5. juuli õhtul varastati Tartus Rebase tänava poe ees jalgrattahoidlast lastejalgratas Classic Discoveri. Kahju on 160 eurot.    Ööl vastu 5. juulit murti Tartus Jalaka tänaval sisse sõidukisse VW Golf ning varastati automakk Alpine. Kahju on 150 eurot.    Viljandimaa    Kehaline väärkohtlemine  2. juulil peksti 28-aastast meest Viljandis Pärnu mnt majas ja tekitati talle füüsilist valu. Peksmises kahtlustatav  mees on teada.    Võrumaa    Kehaline väärkohtlemine  2. juulil kella 22.30 paiku löödi Rõuges 19-aastast noormeest pudeliga pähe ja kätte ning tekitati talle füüsilist valu ning kehavigastusi. Löömises kahtlustatav mees on teada.    Vargused  5. juulil teatati, et viimase kahe nädala jooksul on Parksepa alevikus Männi tänava korterist varastatud GPS seade Garmin ja mälupulk Mokkula.    4. juulil teatati, et Vastseliina vallas Loosi külas varastati talumaja seintelt elektrikaabel ja veel kaks rulli kaablit.    Ajavahemikul 3.-5. juuli murti Sõmerpalu vallas Linnamäe külas sisse kuuri ja varastati kreissaag, elektrimootor, traktori roomikulülisid, kaks hüdrosilindrit.    Jõgeva,- Põlva- ja Valgamaal teateid oluliste sündmuste kohta ei laekunud.